
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1736 

30 Αυγούστου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εναρμόνιση της Ελληνικής νομοθεσίας προς την 
Οδηγία 1999/32/ΕΚ του Συμβουλίου σχετικά με 
τη μείωση της περιεκτικότητας ορισμένων υγρών 
καυσίμων σε θείο και για την τροποποίηση της 
Οδηγίας 93/12/ΕΟΚ και προς την Οδηγία 2005/33/ 
ΕΚ του Ευρωπαϊκού Κοινοβουλίου και του Συμβου¬ 
λίου για την τροποποίηση της οδηγίας 1999/32/ 


ΕΚ σχετικά με την περιεκτικότητα των καυσίμων 

πλοίων σε θείο. 1 

Ανακαθορισμός της ετήσιας επιχορήγησης των Τ.Ε.Ι. 

για λειτουργικές δαπάνες. 2 

Ανακαθορισμός της ετήσιας επιχορήγησης των Τ.Ε.Ι. 
και της ΑΣΠΑΙΤΕ για τη σίτιση των σπουδαστών 
για το οικον. έτος 2007. 3 


Τροποποίηση της υπ’ αριθμ. Β7/94 (ΦΕΚ 737/ 


τ.Β7ΐ7.7.1998) υπουργικής απόφασης έγκρισης του 
ΔΠΜΣ με τίτλο «Γεωπληροφορική» του Εθνικού 
Μετσοβίου Πολυτεχνείου, όπως έχει τροποποιη¬ 
θεί με νεότερες αποφάσεις. 4 

Ανακαθορισμός της ετήσιας επιχορήγησης του Κέ¬ 
ντρου Τεχνολογικής Έρευνας Πειραιά. 5 


ΑΠΟΦΑΣΕΙ Σ 

Αριθμ. 284/2006 (1) 


Εναρμόνιση της Ελληνικής νομοθεσίας προς την Οδη¬ 
γία 1999/32/ΕΚ του Συμβουλίου σχετικά με τη μεί¬ 
ωση της περιεκτικότητας ορισμένων υγρών καυσί¬ 
μων σε θείο και για την τροποποίηση της Οδηγίας 
93/12/ΕΟΚ και προς την Οδηγία 2005/33/ΕΚ του Ευ¬ 
ρωπαϊκού Κοινοβουλίου και του Συμβουλίου για την 
τροποποίηση της οδηγίας 1999/32/ΕΚ σχετικά με την 
περιεκτικότητα των καυσίμων πλοίων σε θείο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1) Τα υπ’ αριθμ. οικ. 435/14.7.2006 έγγραφο της Διεύ¬ 
θυνσης Πετροχημικών του Γενικού Χημείου του Κρά¬ 
τους. 


2) Τις διατάξεις του άρθρου 1 (παρ. 1,2 και 3) του 
ν.1338/1983 «Εφαρμογή του Κοινοτικού Δικαίου» (ΦΕΚ 
34/Α/1983) όπως τροποποιήθηκε από το άρθρο 6 του 
ν.1440/1984 «Συμμετοχή της Ελλάδος στο Κεφάλαιο, 
στα αποθεματικά και στις προβλέψεις της Ευρωπαϊκής 
Τράπεζας Επενδύσεων, στο Κεφάλαιο της Ευρωπαϊκής 
Κοινότητος Ανθρακος και Χάλυβος και του Οργανισμού 
Εφοδιασμού ΕΥΡΑΤΟΜ» (ΦΕΚ 70/Α/1984) καθώς και το 
άρθρο 65 του ν. 1892/1990 (ΦΕΚ 101/Α/1990). 

3) Το εδάφιο δ' της παρ. 8 του άρθρου 6 του ν.4328/1929 
(ΦΕΚ 272/Α/1929) «Περί συστάσεως Γενικού Χημείου του 
Κράτους», όπως αντικαταστάθηκε από την παράγραφο 
6 του άρθρου 11 του ν. 2343/1995, (ΦΕΚ 211/Α/11.10.1995). 

4) Το άρθρο 4 του Διατάγματος της 31 ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (ΦΕΚ 391/Α/1929). 

5) Το άρθρο 1 του ν. 115/1975 «Περί τροποποιήσεως 
διατάξεων τινών του ν. 4328/1929» (ΦΕΚ 172/Α/1975). 

6) Τα π.δ. 284/1988 και 543/1989 «Οργανισμός του 
Υπουργείου Οικονομικών» (ΦΕΚ 128 και 165/Α/1988 και 
229/Α/1989). 

7) Την υπ’ αριθμ. 1078204/927/0006 Α/6.8.1992 απόφαση 
των Υπουργών Προεδρίας και Οικονομικών «Περιορι¬ 
σμός Συλλογικών Οργάνων του Υπουργείου Οικονομι¬ 
κών» (ΦΕΚ 517/Β/1992). 

8) Την υπ’ αριθμ. 37930/ΔΙΟΕ 1264/14.10.2005 απόφαση του 
Πρωθυπουργού και Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονομίας 
και Οικονομικών», όπως τροποποιήθηκε με την υπ’ αριθμ. 
5733/ΔΙΟΕ 179/2006 όμοια απόφαση (ΦΕΚ 204 Β'). 

9) Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα» 
που τέθηκε σε ισχύ με το άρθρο πρώτο του π.δ. 62/2005 
(ΦΕΚ 98/Α/2005), αποφασίζουμε: 

Εγκρίνουμε την υπ’ αριθμ. 284/2006 απόφαση του Ανω¬ 
τάτου Χημικού Συμβουλίου η οποία ελήφθη κατά τη 
συνεδρία της 26.7.2006 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την εναρμόνιση της Ελληνικής νομοθεσίας 
προς την Οδηγία 1999/32/ΕΚ του Συμβουλίου σχετικά με 
τη μείωση της περιεκτικότητας ορισμένων υγρών καυσί¬ 
μων σε θείο και για την τροποποίηση της Οδηγίας 93/12/ 
ΕΟΚ και προς την Οδηγία 2005/33/ΕΚ του Ευρωπαϊκού 

Κοινοβουλίου και του Συμβουλίου για την τροποποίηση 
της οδηγίας 1999/32/ΕΚ σχετικά με την περιεκτικότητα 
των καυσίμων πλοίων σε θείο, ως ακολούθως: 

Άρθρο 1 

Σκοπός και πεδίο εφαρμογής 
Σκοπός της παρούσας απόφασης είναι η μείωση των 
εκπομπών διοξειδίου του θείου που οφείλονται στην 
καύση ορισμένων τύπων υγρών καυσίμων, ώστε να μει¬ 
ωθούν οι επιβλαβείς συνέπειες των εκπομπών αυτών 
στον άνθρωπο και το περιβάλλον. 

Για την επίτευξη του σκοπού αυτού, καθορίζονται στα 
άρθρα 3,4,5,6 της παρούσας ανώτατα όρια περιεκτικό¬ 
τητας σε θείο ορισμένων υγρών καυσίμων παραγώγων 
του πετρελαίου. 

Οι περιορισμοί στην περιεκτικότητα σε θείο που επι¬ 
βάλλονται με την απόφαση αυτή δεν ισχύουν για: 

α) τα καύσιμα που προορίζονται για έρευνα και δο¬ 
κιμές. 

β) τα καύσιμα που προορίζονται να υποστούν επεξερ¬ 
γασία πριν από την τελική καύση. 

γ) τα καύσιμα που προορίζονται να υποστούν επεξερ¬ 
γασία στη βιομηχανία διύλισης. 

δ) τα καύσιμα που χρησιμοποιούνται από πολεμικά πλοία 
και άλλα σκάφη που εκτελούν στρατιωτική υπηρεσία. 
Ωστόσο, με τη θέσπιση κατάλληλων μέτρων τα οποία 
δεν δυσχεραίνουν την επιχειρησιακή δραστηριότητα ή 
ικανότητα των εν λόγω πλοίων, οι αρμόδιες αρχές επιδι¬ 
ώκουν να διασφαλίζουν ότι τα πλοία αυτά λειτουργούν 
κατά τρόπο συμβιβαζόμενο με την παρούσα απόφαση, 
εφόσον αυτό είναι εύλογο και πρακτικά εφικτό. 

ε) οιαδήποτε χρήση καυσίμων σε σκάφος που είναι 
αναγκαία ειδικά για την ασφάλεια του πλοίου ή για τη 
διάσωση ανθρώπινων ζωών στη θάλασσα 
στ) οιαδήποτε χρήση καυσίμων σε πλοίο που κα¬ 
θίσταται αναγκαία λόγω βλάβης του σκάφους ή του 
εξοπλισμού του, υπό τον όρο ότι, μετά την εμφάνιση 
της βλάβης, έχουν ληφθεί όλα τα εύλογα μέτρα για 
την πρόληψη ή την ελαχιστοποίηση των υπερβολικών 
εκπομπών και ότι λαμβάνονται, το ταχύτερο δυνατό, 
μέτρα για την αποκατάσταση της βλάβης. Τούτο δεν 
εφαρμόζεται εάν ο πλοιοκτήτης ή ο πλοίαρχος προκά- 
λεσαν τη βλάβη εκ προθέσεως ή εξ αμελείας. 

ζ) τα καύσιμα που χρησιμοποιούνται σε πλοία τα οποία 
χρησιμοποιούν εγκεκριμένες τεχνολογίες μείωσης των 
εκπομπών σύμφωνα με το άρθρο 7 της παρούσας. 

Άρθρο 2 

Ορισμοί 

Γ ια τους σκοπούς της παρούσας απόφασης νοούνται 
ως: 

1. «βαρύ μαζούτ (όοενγ ίυβΙ οίΙ)»: 
κάθε υγρό καύσιμο παράγωγο του πετρελαίου, εξαι- 
ρουμένων των καυσίμων πλοίων, το οποίο υπάγεται 
στους κωδικούς ΣΟ 2710 19 51 έως 271019 69, ή κάθε 
υγρό καύσιμο παράγωγο του πετρελαίου (εκτός από 
το πετρέλαιο εσωτερικής καύσης που ορίζεται στις 
παραγρ. 2 και 3), το οποίο, λόγω των ορίων απόσταξής 
του, υπάγεται στην κατηγορία των βαρέων ελαίων που 
προορίζονται να χρησιμοποιηθούν ως καύσιμα και του 
οποίου λιγότερο από 65% κατ’ όγκον (περιλαμβανομέ- 
νων των απωλειών) αποστάζει σε θερμοκρασία 250οΩ, 
με τη μέθοδο Α3ΤΜ Ω 86. Εάν η απόσταξη δεν μπορεί 
να προσδιορισθεί με τη μέθοδο Α8ΤΜ Ω 86, το πετρε¬ 


λαϊκό προϊόν ομοίως κατατάσσεται στην κατηγορία 
του βαρέος μαζούτ. 

2. «Πετρέλαιο εσωτερικής καύσης (935 οίΙ)»: 

κάθε υγρό καύσιμο παράγωγο του πετρελαίου, εξαι- 
ρουμένων των καυσίμων πλοίων, το οποίο υπάγεται 
στους κωδικούς ΣΟ 2710 19 25, 2710 19 29 ή 2710 19 45 ή 
2710 19 49, ή κάθε υγρό καύσιμο παράγωγο του πετρε¬ 
λαίου, εξαιρουμένων των καυσίμων πλοίων, του οποίου 
λιγότερο από το 65 % κατ’ όγκο (συμπεριλαμβανομένων 
των απωλειών) αποστάζει σε θερμοκρασία 25θ°0 και 
του οποίου τουλάχιστον 85% κατ’ όγκον (συμπεριλαμ¬ 
βανομένων των απωλειών) αποστάζει σε θερμοκρασία 
350°0 με τη μέθοδο Α3ΤΜ Ω86. 

Τα πετρέλαια ντίζελ που ορίζονται στο άρθρο 2 παρ. 
2 και 3 της υπ’ αριθμ. Α.Χ.Σ. 291/2003 (ΦΕΚ 332/Β/2004), 
απόφασης αποκλείονται από τον παρόντα ορισμό. Επί¬ 
σης εξαιρούνται από τον ορισμό αυτό τα καύσιμα που 
χρησιμοποιούνται από μη οδικά κινητά μηχανήματα και 
γεωργικούς ελκυστήρες. 

3. «καύσιμα πλοίων»: 

κάθε υγρό καύσιμο παράγωγο του πετρελαίου που 
προορίζεται για πλοία ή χρησιμοποιείται επ’ αυτών, συ¬ 
μπεριλαμβανομένων των καυσίμων που ορίζονται στο 
πρότυπο 130 8217. 

4. «ντίζελ πλοίων»: 

κάθε καύσιμο πλοίων το ιξώδες ή η πυκνότητα του 
οποίου εμπίπτουν στο εύρος του ιξώδους ή της πυκνό¬ 
τητας που καθορίζονται για τις ποιότητες ΩΜΒ και ΩΜΟ 
στον πίνακα I του 130 8217 

5. «πετρέλαιο εσωτερικής καύσης πλοίων»: 

κάθε καύσιμο πλοίων το ιξώδες ή η πυκνότητα του 
οποίου εμπίπτουν στο εύρος του ιξώδους ή της πυκνό¬ 
τητας που καθορίζονται για τις ποιότητες ΩΜΧ και ΩΜΑ 
στον πίνακα I του 130 8217 

6. «ΜΑΒΡΟί»: 

η διεθνής σύμβαση για την πρόληψη της ρύπανσης 
από πλοία του 1973, όπως τροποποιήθηκε από το σχε¬ 
τικό πρωτόκολλο του 1978 

7. «παράρτημα VI της ΜΑΒΡΟί»: 

το παράρτημα με τίτλο “Κανονισμοί για την πρόληψη 
ρύπανσης του αέρα από πλοία”, το οποίο προστίθεται 
στη ΜΑΒΡΟί με το πρωτόκολλο του 1997 

8. «περιοχές ελέγχου των εκπομπών 30χ»: 
θαλάσσιες περιοχές που ορίζονται με αυτόν τον τρό¬ 
πο από το Διεθνή Ναυτιλιακό Οργανισμό (ΔΝΟ) δυνάμει 
του παραρτήματος VI της ΜΑΒΡΟί 

9. «επιβατηγό πλοία»: 

πλοία που μεταφέρουν περισσότερους από 12 επι¬ 
βάτες 

ως επιβάτης νοείται οιοδήποτε άτομο, εκτός από: 
α) τον πλοίαρχο και τα μέλη του πληρώματος ή άλλα 
άτομα που απασχολούνται ή έχουν προσληφθεί υπό 
οποιαδήποτε ιδιότητα στο πλοίο για τις ανάγκες του 
εν λόγω πλοίου, και 
β) παιδιά κάτω του ενός έτους 

10. «τακτικό δρομολόγιο»: 

σειρά δια πλεύσεων επιβατηγού πλοίου που εξυπηρε¬ 
τεί τη συγκοινωνία μεταξύ των αυτών δύο ή 
περισσότερων λιμανιών, ή σειρά ταξιδιών από και προς 
το ίδιο λιμάνι χωρίς ενδιάμεσες στάσεις, είτε: 

α) σύμφωνα με δημοσιευμένο πρόγραμμα δρομολο¬ 
γίων είτε 

β) όταν οι διαπλεύσεις είναι τόσο τακτικές ή συχνές 
που να συνιστούν αναγνωρίσιμο πρόγραμμα 

11. «πολεμικό πλοίο»: 

πλοίο το οποίο ανήκει στις ένοπλες δυνάμεις ενός 
κράτους και φέρει τα εξωτερικά χαρακτηριστικά που 
διακρίνουν τέτοια πλοία της εθνικότητάς του, υπό τη 
διοίκηση αξιωματικού δεόντως τοποθετημένου από την 
κυβέρνηση του κράτους και του οποίου το όνομα εμφαί- 
νεται στη σχετική επετηρίδα ή ανάλογο πίνακα, και το 
οποίο πλοίο είναι επανδρωμένο με πλήρωμα που τελεί 
υπό κανονική στρατιωτική πειθαρχία 

12. «ελλιμενισμένα πλοία»: 

πλοία που βρίσκονται ασφαλώς προσδεδεμένα ή 
αγκυροβολημένα σε κοινοτικό λιμένα κατά τη διάρκεια 
της παραμονής τους για φόρτωση, εκφόρτωση ή διανυ- 
κτέρευση, συμπεριλαμβανομένου του χρόνου που διανύ¬ 
ουν όταν δεν εκτελούν εργασίες φορτοεκφόρτωσης 

13. «σκάφος εσωτερικής ναυσιπλοΐας»: 

σκάφος που προορίζεται ιδίως να χρησιμοποιηθεί 
σε εσωτερική πλωτή οδό, όπως ορίζεται στην οδηγία 
82/714/ΕΟΚ του Συμβουλίου, της 4 Οκτωβρίου 1982, για 
τη θέσπιση τεχνικών προδιαγραφών για τα πλοία εσω¬ 
τερικής ναυσιπλοΐας, συμπεριλαμβανομένων όλων των 
σκαφών που διαθέτουν: 

α) κοινοτικό πιστοποιητικό εσωτερικής ναυσιπλοΐας, 
όπως ορίζεται στην οδηγία 82/714/ΕΟΚ, 

β) πιστοποιητικό που έχει εκδοθεί σύμφωνα με το 
άρθρο 22 της αναθεωρημένης σύμβασης για τη ναυσι¬ 
πλοΐα του Ρήνου 

14. «Διάθεση στην αγορά»: 

η προμήθεια ή η διάθεση σε τρίτους, επί πληρωμή ή 
δωρεάν, οπουδήποτε εντός της δικαιοδοσίας των κρα¬ 
τών μελών, καυσίμων πλοίων προς καύση επ’ αυτών. 
Εξαιρείται η προμήθεια ή η διάθεση καυσίμων πλοίων 
προς εξαγωγή στις δεξαμενές φορτίου των πλοίων 

15. «εξόχως απόκεντρες περιοχές της Κοινότητας»: 

τα γαλλικά υπερπόντια διαμερίσματα, οι Αζόρες, η 

Μαδέρα και οι Κανάριες Νήσοι, όπως προβλέπεται στο 
άρθρο 299 της συνθήκης 

16. «τεχνολογία μείωσης των εκπομπών»: 

σύστημα καθαρισμού των καυσαερίων ή κάθε άλλη 

εξακριβώσιμη και αναγκαστικής εφαρμογής τεχνολογική 
μέθοδος. 

17. «Μέθοδος Α3ΤΜ»: 

Οι μέθοδοι οι οποίες έχουν καθορισθεί από τον αμε¬ 
ρικανικό οργανισμό προτύπων για δοκιμές και υλικά 
(Απίθποαη δοοίοΐγ Ιογ Τοείίπρ από ΜαίοπαΙε) στην έκδοση 
1976 των προτύπων ορισμών και προδιαγραφών για τα 
πετρελαϊκά και τα λιπαντικά προϊόντα. 

18. «Μονάδα καύσης»: 

Οποιαδήποτε τεχνική συσκευή εντός της οποίας δι- 
ενεργείται η οξείδωση των καυσίμων προκειμένου να 
χρησιμοποιηθεί η εκλυόμενη θερμότητα. 

Αρθρο 3 

Μέγιστη περιεκτικότητα του βαρέος μαζούτ σε θείο 

1. Από την 1 η Ιανουάριου 2003 δεν επιτρέπεται να 
χρησιμοποιείται βαρύ μαζούτ με περιεκτικότητα σε θείο 
άνω του 1,00% κατά μάζα. 

2.1 Με την επιφύλαξη της κατάλληλης παρακολούθη¬ 
σης των εκπομπών εκ μέρους των αρμόδιων αρχών για 
την προστασία του περιβάλλοντος, η απαίτηση αυτή δεν 
εφαρμόζεται για το βαρύ μαζούτ που χρησιμοποιείται: 

α) στις εγκαταστάσεις καύσης, οι οποίες εμπίπτουν 
στο πεδίο εφαρμογής της υπ’ αριθμ. Η.Π 29457/1511 (ΦΕΚ 
992/Β/2005) απόφασης, που αποτελεί ενσωμάτωση στο 


εθνικό δίκαιο της οδηγίας 2001/80/ΕΚ, για τον περιορι¬ 
σμό των εκπομπών στην ατμόσφαιρα ορισμένων ρύπων, 
οι οποίες θεωρούνται νέες εγκαταστάσεις σύμφωνα 
με τον ορισμό του άρθρου 3 παράγραφος 9 της εν 
λόγω απόφασης και οι οποίες τηρούν τις οριακές τιμές 
εκπομπών διοξειδίου του θείου που ισχύουν για αυτές 
τις εγκαταστάσεις, κατά τα οριζόμενα στο παράρτημα 
IV, της εν λόγω απόφασης, και σύμφωνα με το άρθρο 
4 αυτής 

β) στις εγκαταστάσεις καύσης, οι οποίες εμπίπτουν 
στο πεδίο εφαρμογής της υπ’ αριθμ. Η.Π 29457/1511 
απόφασης, οι οποίες θεωρούνται υφιστάμενες εγκα¬ 
ταστάσεις σύμφωνα με τον ορισμό του άρθρου 3 πα¬ 
ράγραφος 10 της εν λόγω απόφασης, όταν οι εκπε- 
μπόμενες από αυτές ποσότητες διοξειδίου του θείου 
είναι το πολύ 1700 πιρ/Νπι3, όταν το καυσαέριο έχει 
περιεκτικότητα οξυγόνου 3% κατ’ όγκο σε ξηρή βάση, 
και όταν, από την 1 η Ιανουάριου 2008, οι εκπεμπόμενες 
ποσότητες διοξειδίου του θείου από τις εγκαταστάσεις 
καύσης που εμπίπτουν στο άρθρο 4 παρ. Β εδάφιο Ι.α 
είναι ίσες ή μικρότερες από εκείνες οι οποίες προ¬ 
κύπτουν λόγω συμμόρφωσης προς τις οριακές τιμές 
εκπομπών διοξειδίου του θείου για νέες εγκαταστάσεις 
που περιέχονται στο μέρος Α του παραρτήματος IV της 
εν λόγω απόφασης, καθώς και όταν είναι σκόπιμο να 
εφαρμόζονται τα άρθρα 6, 7 και 10 αυτής 

γ) σε άλλες εγκαταστάσεις καύσης, οι οποίες δεν 
εμπίπτουν στο πεδίο εφαρμογής των στοιχείων α) ή β), 
όταν οι εκπεμπόμενες από αυτές ποσότητες διοξειδίου 
του θείου δεν υπερβαίνουν τα 1700 πις|/Νπι3, όταν το 
καυσαέριο έχει περιεκτικότητα οξυγόνου 3% κατ’ όγκο 
σε ξηρή βάση 

δ) για την καύση σε διϋλιστήρια, όταν ο μηνιαίος μέ¬ 
σος όρος των εκπομπών διοξειδίου του θείου όλων των 
εγκαταστάσεων του διϋλιστηρίου, ανεξαρτήτως του 
τύπου του χρησιμοποιούμενου καυσίμου ή συνδυασμού 
καυσίμων, δεν υπερβαίνει τα 1700 πιρ/Νπι 3 . Αυτό δεν 
εφαρμόζεται σε εγκαταστάσεις καύσης που εμπίπτουν 
στο πεδίο εφαρμογής του στοιχείου α) ή, από την 1 η 
Ιανουάριου 2008, στις εγκαταστάσεις καύσης που εμπί¬ 
πτουν στο πεδίο εφαρμογής του στοιχείου β). 

2.2 Οι εγκαταστάσεις καύσης που χρησιμοποιούν βαρύ 
μαζούτ με περιεκτικότητα σε θείο μεγαλύτερη από την 
προβλεπόμενη στην παράγραφο 1 θα συνεχίσουν να 
λειτουργούν μόνον εφ’ όσον στην έγκριση περιβαλλο¬ 
ντικών όρων που χορηγείται σύμφωνα με τις διατάξεις 
της κείμενης νομοθεσίας θα καθορίζονται συγκεκριμένα 
τα επιτρεπόμενα όρια εκπομπών. 

3. Οι διατάξεις της παραγράφου 2 επανεξετάζονται 
και, εάν χρειάζεται, τροποποιούνται, υπό το πρίσμα κάθε 
τυχόν μελλοντικής τροποποίησης της υπ’ αριθμ. Η.Π 
29457/1511 απόφασης. 

Άρθρο 4 

Μέγιστη περιεκτικότητα σε θείο 
του πετρελαίου εσωτερικής καύσης 

Δεν επιτρέπεται η χρησιμοποίηση πετρελαίων εσω¬ 
τερικής καύσης από: 

- την 11 η Αυγούστου 2006 έως την 31 η Δεκεμβρίου 
2007, αν η περιεκτικότητά τους σε θείο είναι άνω του 
0,20% κατά μάζα, 

- την 1 η Ιανουάριου 2008 αν η περιεκτικότητά τους σε 
θείο είναι άνω του 0,10% κατά μάζα. 

Άρθρο 5 

Μεγίστη περιεκτικότητα σε θείο των καυσίμων πλοί¬ 
ων που χρησιμοποιούνται από επιβατηγό πλοία που 
εκτελούν τακτικά δρομολόγια από ή προς λιμένες της 
Κοινότητας. 

1. Από την 11 η Αυγούστου 2006 δεν χρησιμοποιούνται 
στα ελληνικά χωρικά ύδατα από επιβατηγό πλοία που 
εκτελούν τακτικά δρομολόγια από ή προς οποιονδή- 
ποτε κοινοτικό λιμένα, καύσιμα πλοίων των οποίων η 
περιεκτικότητα σε θείο υπερβαίνει το 1,5 % κατά μάζα. 
Η διάταξη αυτή αφορά τα σκάφη με ελληνική σημαία 
και τα σκάφη κάθε σημαίας ενόσω βρίσκονται σε πε¬ 
ριοχές δικαιοδοσίας Λιμενικών Αρχών, οι οποίες έχουν 
την ευθύνη εφαρμογής της απαίτησης αυτής. 

2. Από την 11 η Αυγούστου 2006 οι Λιμενικές αρχές 
απαιτούν τη σωστή συμπλήρωση των ημερολογίων των 
πλοίων, συμπεριλαμβανομένων των εργασιών αλλαγής 
καυσίμων, ως προϋπόθεση για την είσοδο των πλοίων 
σε λιμένες της Ελλάδας. 

3. Από την 11 Γ Αυγούστου 2006 και σύμφωνα με τα 
οριζόμενα στον κανονισμό 18 του παραρτήματος VI της 
Δ.Σ. ΜΑΒΡΟΙ 73/78: 

- οι Λιμενικές αρχές τηρούν μητρώο των τοπικών προ¬ 
μηθευτών καυσίμων πλοίων, 

- οι Λιμενικές αρχές λαμβάνουν τα προβλεπόμενα μέ¬ 
τρα κατά των προμηθευτών καυσίμων πλοίων για τους 
οποίους διαπιστώνεται ότι παραδίδουν καύσιμα που δεν 
συμφωνούν με τις προδιαγραφές που αναφέρονται στο 
δελτίο παράδοσης της αποθήκης καυσίμων, 

- οι Λιμενικές αρχές επιβάλλουν την λήψη διορθωτικών 
μέτρων ώστε τα καύσιμα πλοίων που δεν είναι σύμφωνα 
με τις προδιαγραφές να συμμορφωθούν με αυτές. 

- οι αρμόδιες αρχές εξασφαλίζουν ότι η περιεκτικό¬ 
τητα σε θείο όλων των καυσίμων πλοίων που πωλού- 
νται στην ελληνική επικράτεια αναγράφεται στο δελτίο 
παράδοσης της αποθήκης καυσίμων, που συνοδεύεται 
από σφραγισμένο δείγμα που φέρει την υπογραφή του 
εκπροσώπου του παραλαμβάνοντος πλοίου. 

4. Από την 11 η Αυγούστου 2006 οι αρμόδιες αρχές 
εξασφαλίζουν ότι: δεν διατίθεται στην αγορά, στην ελ¬ 
ληνική επικράτεια, ντίζελ πλοίων, εάν η περιεκτικότητα 
σε θείο του εν λόγω ντίζελ πλοίων υπερβαίνει το 1,5 
% κατά μάζα. 

Αρθρο 6 

Μέγιστη περιεκτικότητα σε θείο των καυσίμων πλοί¬ 
ων που χρησιμοποιούνται από σκάφη ελλιμενισμένα σε 
λιμένες εντός της ελληνικής επικράτειας 

1. Οι Λιμενικές αρχές λαμβάνουν όλα τα αναγκαία 
μέτρα για να διασφαλίσουν ότι, από την 1 η Ιανουάριου 
2010, δεν χρησιμοποιούνται καύσιμα πλοίων με περιεκτι¬ 
κότητα σε θείο που να υπερβαίνει το 0,1 % κατά μάζα 
σε σκάφη ελλιμενισμένα, παρέχεται στο πλοίο εύλογος 
χρόνος για να ολοκληρώσει κάθε αναγκαία διαδικασία 
αλλαγής καυσίμων, το συντομότερο δυνατόν, μετά την 
άφιξη στη θέση ελλιμενισμού και, όσο το δυνατόν αρ¬ 
γότερα, πριν από την αναχώρηση. 

Οι Λιμενικές αρχές απαιτούν να καταχωρίζεται στα 
ημερολόγια των πλοίων η χρονική στιγμή κάθε εργασίας 
αλλαγής καυσίμων. 

2. Η παράγραφος 1 δεν εφαρμόζεται: 

α) όταν, σύμφωνα με τα δημοσιευμένα στις Λιμενικές 
αρχές προγράμματα δρομολογίων, τα πλοία αναμένεται 
να παραμείνουν ελλιμενισμένα για λιγότερο από δύο 
ώρες 


β) μέχρι την 1 η Ιανουάριου 2012, για τα σκάφη τα οποία 
απαριθμούνται στο παράρτημα του άρθρου 13 της πα¬ 
ρούσας και τα οποία εκτελούν υπηρεσία αποκλειστικά 
εντός της επικράτειας της Ελληνικής Δημοκρατίας 

γ) στα πλοία που κλείνουν όλες τις μηχανές και συν¬ 
δέονται με παροχή ηλεκτρικής ενεργείας όσο είναι 
ελλιμενισμένα. 

3. Από την 1 η Ιανουάριου 2010, οι αρμόδιες αρχές εξα¬ 
σφαλίζουν ότι δεν διατίθεται στην αγορά, εντός της 
ελληνικής επικράτειας, πετρέλαιο εσωτερικής καύσης 
πλοίων, εάν η περιεκτικότητα σε θείο του εν λόγω πε¬ 
τρελαίου εσωτερικής καύσης πλοίων υπερβαίνει το 0,1 
% κατά μάζα. Μέχρι 31.12.2009, επιτρέπεται εντός της 
ελληνικής επικράτειας ή σε περιοχές αυτής η χρήση 
πετρελαίου ναυτιλίας με μέγιστη περιεκτικότητα σε 
θείο όπως προβλέπεται από τις εκάστοτε ισχύουσες 
εθνικές διατάξεις. 

Αρθρο 7 

Δοκιμές και χρήση νέων τεχνολογιών μείωσης των 
εκπομπών 

1. Με κοινή υπουργική απόφαση των υπουργών ΥΕΝ 
και ΥΠΕΧΩΔΕ [σύμφωνα με το άρθρο τρίτο παρ. 2(β) 
του ν. 3104/2003] και σε συνεργασία με άλλα κράτη 
μέλη της Ε.Ε., μπορούν, κατά περίπτωση, να εγκρίνο- 
νται δοκιμές τεχνολογιών μείωσης των εκπομπών σε 
πλοία που φέρουν την ελληνική σημαία ή σε θαλάσσιες 
περιοχές εντός της ελληνικής επικράτειας. Κατά τις 
δοκιμές αυτές, η χρησιμοποίηση καυσίμων πλοίων που 
πληρούν τις απαιτήσεις των άρθρων 5 και 6 δεν είναι 
υποχρεωτική, υπό τον όρο ότι: 

- στην Επιτροπή και σε κάθε κράτος το λιμένα του 
οποίου αφορά απευθύνεται κοινοποίηση γραπτώς του¬ 
λάχιστον έξι μήνες πριν από την έναρξη των δοκιμών, 

- η διάρκεια της άδειας για τη διενέργεια των δοκιμών 
δεν υπερβαίνει τους 18 μήνες, 

- όλα τα πλοία τα οποία συμμετέχουν στις δοκιμές 
είναι εφοδιασμένα με απαραβίαστο εξοπλισμό για τη 
συνεχή παρακολούθηση των εκπομπών καυσαερίων και 
τον χρησιμοποιούν καθ’ όλη τη διάρκεια των δοκιμών, 

- όλα τα πλοία τα οποία συμμετέχουν στις δοκιμές 
επιτυγχάνουν μειώσεις των εκπομπών τουλάχιστον ισο¬ 
δύναμες προς εκείνες που θα μπορούσαν να επιτευ¬ 
χθούν μέσω των ορίων περιεκτικότητας των καυσίμων 
σε θείο που καθορίζονται με την παρούσα απόφαση, 

- υπάρχουν τα κατάλληλα συστήματα διαχείρισης 
αποβλήτων για όλα τα απόβλητα που παράγονται από 
τις τεχνολογίες μείωσης των εκπομπών καθ’ όλη τη 
διάρκεια των δοκιμών, 

- διενεργείται εκτίμηση των επιπτώσεων στο θαλάσ¬ 
σιο περιβάλλον, ιδίως όσον αφορά τα οικοσυστήματα 
σε λιμένες και εκβολές ποταμών καθ’ όλη τη διάρκεια 
των δοκιμών, και 

- παρέχονται στην Ευρωπαϊκή Επιτροπή και δημοσι¬ 
εύονται πλήρη αποτελέσματα, εντός έξι μηνών από το 
τέλος των δοκιμών. 

2. Οι τεχνολογίες μείωσης των εκπομπών για τα πλοία 
που φέρουν ελληνική σημαία εγκρίνονται από το ΥΕΝ/ 
ΚΕΕΠ/ΔΜΚ σύμφωνα με τη διαδικασία του άρθρου 3 
παράγραφος 2 υπ’ αριθμ. 2099/2002 του κανονισμού 
(ΕΚ) του Ευρωπαϊκού Κοινοβουλίου και του Συμβουλίου, 
της 5 Νοεμβρίου 2002, για την επιτροπή ασφάλειας στη 
ναυτιλία και πρόληψης της ρύπανσης από τα πλοία 
(0033), λαμβάνοντας υπόψη: 

- τις κατευθυντήριες γραμμές που συντάσσει ο 
ΔΝΟ, 

- τα αποτελέσματα τυχόν δοκιμών που έχουν διενερ- 
γηθεί δυνάμει της παραγράφου 1, 

- τις συνέπειες για το περιβάλλον, συμπεριλαμβανο¬ 
μένων των εφικτών μειώσεων των εκπομπών και τις 
επιπτώσεις στα οικοσυστήματα σε λιμένες και εκβολές 
ποταμών, 

- τη δυνατότητα παρακολούθησης και εξακρίβωσης. 

3. Με βάση τις πρόνοιες στην κοινή υπουργική από¬ 
φαση της παρ. 1 μπορεί να επιτρέπεται στα πλοία να 
χρησιμοποιούν εγκεκριμένες τεχνολογίες μείωσης των 
εκπομπών, αντί της χρήσης καυσίμων πλοίων με χαμηλή 
περιεκτικότητα σε θείο που πληρούν τις απαιτήσεις 
των άρθρων 5 και 6 της παρούσας, υπό τον όρο ότι τα 
εν λόγω πλοία: 

- επιτυγχάνουν συνεχώς μειώσεις των εκπομπών οι 
οποίες είναι τουλάχιστον ισοδύναμες προς εκείνες που 
θα μπορούσαν να επιτευχθούν μέσω των ορίων περι¬ 
εκτικότητας των καυσίμων σε θείο που προβλέπει η 
παρούσα απόφαση, 

- έχουν εγκατεστημένο εξοπλισμό συνεχούς παρακο- 
λουθήσεως των εκπομπών, και 

- αποδεικνύουν σαφώς ότι τα τυχόν απόβλητα που 
απορρίπτουν σε λιμένες και σε εκβολές ποταμών, δεν 
έχουν επιπτώσεις επί των οικοσυστημάτων, βάσει κρι¬ 
τηρίων τα οποία οι Λιμενικές αρχές γνωστοποιούν στον 
ΔΝΟ, μέσω της αρμόδιας επιτελικής υπηρεσίας του ΥΕΝ 
(ΥΕΝ/ΔΠΘΠ). 

Άρθρο 8 

Αλλαγή στην προμήθεια καυσίμων 

Εάν μία αιφνίδια αλλαγή στην προμήθεια αργού πε¬ 
τρελαίου, προϊόντων πετρελαίου ή άλλων υδρογοναν¬ 
θράκων καταστήσει δυσχερή την εφαρμογή των ορίων 
μέγιστης περιεκτικότητας σε θείο, που προβλέπονται 
στα άρθρα 3, 4, 5 και 6, το Υπουργείο Ανάπτυξης ενη¬ 
μερώνει την Επιτροπή σχετικά. Τα στοιχεία αυτά κοι¬ 
νοποιούνται στο Υ.ΠΕ.ΧΩ.Δ.Ε και στο Γ.Χ.Κ. 

Η Επιτροπή μπορεί να επιτρέψει υψηλότερες οριακές 
τιμές, για χρονικό διάστημα όχι μεγαλύτερο των έξι 
μηνών και κοινοποιεί την απόφασή της στο Συμβούλιο 
και στα κράτη μέλη. 

Η απόφαση της Επιτροπής μπορεί να παραπεμφθεί 
από κάθε κράτος μέλος στο Συμβούλιο μέσα σε ένα 
μήνα. Το Συμβούλιο, αποφασίζοντας με ειδική πλειο- 
ψηφία, μπορεί να εκδώσει διαφορετική απόφαση μέσα 
σε δύο μήνες. 

Άρθρο 9 

Δειγματοληψία και ανάλυση 

1. Οι αρμόδιες Υπηρεσίες για τον έλεγχο των καυσί¬ 
μων, τα οποία κυκλοφορούν στην ελληνική αγορά, πραγ¬ 
ματοποιούν δειγματοληψίες, σύμφωνα με τις κείμενες 
διατάξεις, για να διαπιστωθεί ότι η περιεκτικότητα των 
καυσίμων σε θείο είναι σύμφωνη προς τις απαιτήσεις 
που ορίζονται στις σχετικές διατάξεις των άρθρων 3, 
4, 5 και 6 της παρούσας απόφασης. Χρησιμοποιείται, 
ανάλογα με την περίπτωση, καθένα από τα ακόλουθα 
μέσα δειγματοληψίας, ανάλυσης και επιθεώρησης: 

- δειγματοληψία των καυσίμων πλοίων που προορίζο¬ 
νται για καύση επί των πλοίων κατά την παράδοσή τους 
στα πλοία, σύμφωνα με τις κατευθυντήριες γραμμές του 
ΔΝΟ, και ανάλυση της περιεκτικότητάς τους σε θείο, 


- δειγματοληψία και ανάλυση της περιεκτικότητας σε 
θείο των καυσίμων πλοίων που προορίζονται για καύση 
επί των πλοίων και τα οποία περιέχονται σε δεξαμενές, 
εφόσον είναι εφικτό, και σε δείγματα από σφραγισμένες 
αποθήκες καυσίμων επί πλοίων, 

- επιθεώρηση των ημερολογίων των πλοίων και των 
δελτίων παράδοσης αποθηκών καυσίμων. 

Η δειγματοληψία αρχίζει από την ημερομηνία κατά την 
οποία τίθεται σε ισχύ το σχετικό όριο για τη μέγιστη 
περιεκτικότητα των καυσίμων σε θείο. Διεξάγεται με 
επαρκή συχνότητα, σε επαρκείς ποσότητες και κατά 
τρόπο ώστε να διασφαλίζεται ότι τα δείγματα είναι 
αντιπροσωπευτικά των εξεταζόμενων καυσίμων και των 
καυσίμων που χρησιμοποιούνται από τα πλοία ενώ βρί¬ 
σκονται σε σχετικές θαλάσσιες περιοχές, και λιμένες. 

Οι αρμόδιες Υπηρεσίες λαμβάνουν επίσης εύλογα μέ¬ 
τρα, ανάλογα με την περίπτωση, για να παρακολουθούν 
την περιεκτικότητα σε θείο των καυσίμων πλοίων, πλην 
εκείνων για τα οποία εφαρμόζονται τα άρθρα 5 και 6 
της παρούσας απόφασης. 

Τα λαμβανόμενα δείγματα καυσίμων αποστέλλονται 
στις αρμόδιες Υπηρεσίες του Γενικού Χημείου του Κρά¬ 
τους για εξέταση. 

2. Η χρησιμοποιούμενη μέθοδος αναφοράς, για τον 
προσδιορισμό της περιεκτικότητας σε θείο είναι αυτή 
που ορίζεται από: 

α) τη μέθοδο 130 8754 (1992) και τη μέθοδο ΕΛΟΤ ΕΝ 
130 14596 για το βαρύ μαζούτ και τα καύσιμα πλοίων 

β) τη μέθοδο ΕΛΟΤ ΕΝ 24260 (1987), 130 8754 (1992) 
και ΕΛΟΤ ΕΝ 130 14596 για το πετρέλαιο εσωτερικής 
καύσης. 

Η μέθοδος διαιτησίας θα είναι η ΕΛΟΤ ΕΝ 15014596. Η 
στατιστική ερμηνεία του ελέγχου της περιεκτικότητας 
σε θείο των χρησιμοποιούμενων πετρελαίων εσωτερι¬ 
κής καύσης γίνεται σύμφωνα με το πρότυπο 130 4259 
(1992). 

Άρθρο 10 

Σύνταξη εκθέσεων και επανεξέταση 

Με βάση τα αποτελέσματα της δειγματοληψίας, της 
ανάλυσης και των επιθεωρήσεων που διενεργούνται 
σύμφωνα με το άρθρο 9 της παρούσας, η Δ/νση Πετρο¬ 
χημικών του Γ ενικού Χημείου του Κράτους, έως τις 30 
Ιουνίου κάθε έτους, υποβάλλει στην Επιτροπή σύντο¬ 
μη έκθεση σχετικά με την περιεκτικότητα σε θείο των 
υγρών καυσίμων τα οποία εμπίπτουν στο πεδίο εφαρμο¬ 
γής της παρούσας απόφασης και τα οποία χρησιμοποι¬ 
ήθηκαν εντός της ελληνικής επικράτειας κατά το προ¬ 
ηγούμενο ημερολογιακό έτος. Η έκθεση αυτή αναφέρει 
τον συνολικό αριθμό δειγμάτων που ελέγχθηκαν ανά 
τύπο καυσίμων καθώς και την αντίστοιχη ποσότητα καυ¬ 
σίμων που χρησιμοποιήθηκε και την υπολογισμένη μέση 
περιεκτικότητα σε θείο. Αναφέρεται επίσης ο αριθμός 
των επιθεωρήσεων που διενεργήθηκαν επί των πλοίων, 
καθώς και η μέση περιεκτικότητα σε θείο των καυσίμων 
πλοίων τα οποία χρησιμοποιούνται στην ελληνική επι¬ 
κράτεια και τα οποία δεν εμπίπτουν στο πεδίο εφαρμο¬ 
γής της παρούσας απόφασης στις 11.8.2005. Τα δεδομένα 
για τις ποσότητες των χρησιμοποιηθέντων καυσίμων 
ναυτιλίας στην ελληνική επικράτεια αποστέλλονται στη 
Δ/νση Πετροχημικών από την αρμόδια Υπηρεσία του 
Υπουργείου Ανάπτυξης. Επίσης οι πληροφορίες για τον 
αριθμό των επιθεωρήσεων που διενεργήθηκαν επί ελλη- 

νικών πλοίων αποστέλλονται στη Δ/νση Πετροχημικών 
από το ΥΕΝ/ΚΕΕΠ, ενώ οι πληροφορίες που αφορούν 
αριθμό επιθεωρήσεων που διενεργήθηκαν επί ξένων 
πλοίων σε ελληνικούς λιμένες αποστέλλονται στη Δ/νση 
Πετροχημικών από το ΥΕΝ/ΔΑΝ. Η Δ/νση Πετροχημικών 
κοινοποιεί την έκθεση αυτή στο Υπουργείο Ανάπτυξης, 
στο Υ.ΠΕ.ΧΩ.Δ.Ε. και στο ΥΕΝ/ΚΕΕΠ 

Αρθρο 11 
Κυρώσεις 

Στους παραβάτες της παρούσας επιβάλλονται: 

1. Οι κυρώσεις που προβλέπονται στον Αγορανομικό 
Κώδικα για παραβάσεις των όρων εμπορίας και κυκλο¬ 
φορίας των καυσίμων, καθώς και οι αντίστοιχες διοικη¬ 
τικές κυρώσεις για νοθεία καυσίμων, που προβλέπονται 
από τις διατάξεις της κείμενης νομοθεσίας. Επίσης από 
το ΥΕΝ επιβάλλονται οι κυρώσεις που προβλέπονται 
από το ν. 3104/2003. 

2. Οι κυρώσεις που προβλέπονται στην προηγούμενη 
παράγραφο, επιβάλλονται ανεξάρτητα από τις κυρώσεις 
που προβλέπονται σε άλλες διατάξεις της κείμενης 
νομοθεσίας. 


Αρθρο 14 

Η ισχύς της παρούσας αρχίζει από 11.8.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Η Γραμματέας 

I. ΓΕΡΟΘΑΝΑΣΗΣ Α. ΑΛΙΒΕΡΤΗ 

Τα Μέλη 

Ν. ΚΑΤΣΙΜΠΑΣ, Β. ΚΑΣΕΛΟΥΡΗ - ΡΗΓΟΠΟΥΛΟΥ, 

I. ΧΡΟΝΑΙΟΣ, Κ. ΣΤΑΦΥΛΑΚΗΣ, Δ. ΤΣΙΧΛΗΣ, 

Ε. ΠΑΛΛΑΡΗ, X. ΠΑΠΑΧΡΗΣΤΟΥ, Σ. ΓΩΓΑΚΟΣ 

Αθήνα, 13 Αυγούστου 2007 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 


ΥΦΥΠ. ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Α. ΜΠΕΣΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 


ΕΜΠΟΡΙΚΗΣ ΝΑΥΤΙΛΙΑΣ 


Άρθρο 12 

Καταργούμενες διατάξεις 

Από την έναρξη ισχύος της παρούσας απόφασης κα- 
ταργούνταί: 

α) Η υπ’ αριθμ. Α.Χ.Σ. 340/2000 (ΦΕΚ 222/Β/6.3.2001) 
απόφαση «Εναρμόνιση της Ελληνικής νομοθεσίας προς 
την οδηγία 99/32/ΕΚ του Συμβουλίου της 26ης Απριλίου 
1999, σχετικά με τη μείωση της περιεκτικότητας ορισμέ¬ 
νων υγρών καυσίμων σε θείο και για την τροποποίηση 
της οδηγίας 93/12/ΕΟΚ». 

β) Η υπ’ αριθμ. Α.Χ.Σ 351/2003 (ΦΕΚ 1383/Β79.9.2004) 
απόφαση Τροποποίηση της υπ’ αριθμ. ΑΧΣ 340/2000. 

Παύει να ισχύει κάθε άλλη διάταξη που αντίκειται 
στην παρούσα. 

Άρθρο 13 
Παράρτημα 

Το παράρτημα που ακολουθεί προσαρτάται και απο¬ 
τελεί αναπόσπαστο τμήμα της παρούσας. 


ΠΑΡΑΡΤΗΜΑ 
ΕΛΛΗΝΙΚΑ ΣΚΑΦΗ 


Όνομα σκάφους 

Έτος 

παοάδοσηο 

Αριθμός 

ΔΝΟ 

ΑΒΙΑΏΝΕ ΡΑΕΑΩΕ 

2002 

9221310 

ΙΚΑΒΙΙ8 ΡΑΙΑΩΕ 

1997 

9144811 

ΚΝ03505 ΡΑΙΑΩΕ 

2001 

9204063 

ΟΙΥΜΡΙΑ ΡΑΙΑΩΕ 

2001 

9220330 

ΡΑ8ΙΡΗΑΕ ΡΑΙΑΩΕ 

1997 

9161948 

ΡΕ5Τ08 ΡΑΙΑΩΕ 

2001 

9204568 

ΕΩΒΟΡΑ ΡΑΙΑΩΕ 

2002 

9220342 

ΒΕΙΙΕ 5ΤΑΒ 1 

2000 

9197105 

ΒίϋΕ 8ΤΑΒ II 

2000 

9207584 

ΒΙ_ΙΙΕ 8ΤΑΒ ΙΤΗΑΚΙ 

1999 

9203916 

ΒϋύΕ 5ΤΑΒ ΝΑΧΟδ 

2002 

9241786 

ΒΙ_υΕ 5ΤΑΒ ΡΑΒΟδ 

2002 

9241774 

ΗΕΙΈΕΝΙΩ δΡΙΒΙΤ 

2001 

9216030 

ΟΙΥΜΡΙΩ ΩΗΑΜΡΙΟΝ 

2000 

9216028 

ΙΈΕΚΑ ΟΒΙ 

1991 

9035876 

δΟΡΗΟΚϋδ ΥΕΝΙΖΕίΟδ 

1990 

8916607 


Μ. ΚΕΦΑΛΟΓΙΑΝΝΗΣ 
-♦- 

Αριθμ. 91666/1Β/231 (2) 

Ανακαθορισμός της ετήσιας επιχορήγησης των Τ.Ε.Ι. 
για λειτουργικές δαπάνες. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 2362/1995 για το Δημόσιο Λογιστικό 

2. Τον κρατικό προϋπολογισμό του οικονομικού έτους 
2007. 

3. Το ν. 1404/1983 (ΦΕΚ 173/Α/24.11.1983) για τη «Δομή 
και τη Λειτουργία των Τεχνολογικών Εκπαιδευτικών 
Ιδρυμάτων». 

4. Την υπ’ αριθμ. 7687/1Β/15/22.1.2007 (ΦΕΚ 70/26.1.2007 
τ.Β), απόφαση καθορισμού, της ετήσιας επιχορήγησης 
των Τ.Ε.Ι. για λειτουργικές δαπάνες. 

5. Την ανάγκη για πρόσθετη επιχορήγηση των Τ.Ε.Ι. 
κατά το οικονομικό έτος 2007, αποφασίζουμε: 

Α'. Ανακαθορίζουμε το ύψος της ετήσιας κρατικής επι¬ 
χορήγησης των Τ.Ε.Ι. για λειτουργικές δαπάνες κατά το 
οικονομικό έτος 2007 (ΚΑΕ 2422 του Φ. 19-240) ως εξής: 


Α/Α 

ΙΔΡΥΜΑ -Τ.Ε.Ι. 


ΠΟΣΟ 


ΠΟΣΟ 

1 

ΑΘΗΝΑΣ 

Από 

13.000.000.00 € 

Σε 

13.400.000.00 € 

2 

ΘΕΣΣΑΛΟΝΙΚΗΣ 

» 

9.700.000.00 € 

» 

10.000.000.00 € 

3 

ΠΕΙΡΑΙΑ 

» 

7.500.000.00 € 

» 

7.800.000.00 € 

4 

ΛΑΡΙΣΑΣ 

» 

6.400.000.00 € 

» 

6.700.000.00 € 

5 

ΠΑΤΡΑΣ 

» 

5.400.000.00 € 

» 

5.700.000.00 € 

6 

ΚΡΗΤΗΣ 

» 

6.300.000.00 € 

» 

6.600.000.00 € 

7 

ΧΑΛΚΙΔΑΣ 

» 

3.200.000.00 € 

» 

3.450.000.00 € 

8 

ΜΕΣΟΛΟΓΓΙΟΥ 

» 

3.300.000.00 € 


3.550.000.00 € 

9 

ΔΥΤ. ΜΑΚΕΔΟ¬ 
ΝΙΑΣ 

» 

6.400.000,00 € 

» 

6.700.000,00 € 

10 

ΚΑΒΑΛΑΣ 

» 

4.600.000.00 € 

» 

4.900.000.00 € 

11 

ΣΕΡΡΩΝ 

» 

3.500.000.00 € 

» 

3.750.000.00 € 

12 

ΚΑΛΑΜΑΤΑΣ 

» 

3.300.000.00 € 

» 

3.550.000.00 € 

13 

ΛΑΜΙΑΣ 

» 

2.700.000.00 € 

» 

2.950.000.00 € 

14 

ΗΠΕΙΡΟΥ 

» 

5.300.000.00 € 

» 

5.550.000.00 € 

15 

ΙΟΝΙΩΝ ΝΗΣΩΝ 

» 

2.500.000.00 € 

» 

2.750.000.00 € 



» 

83.100.000,00 € 

» 

87.350.000,00 € 

Η καταβολή της επιχορήγησης θα γίνει τμηματικά 
εντός των ορίων διάθεσης της πίστωσης, όπως αυτά 
προσδιορίζονται κάθε φορά με τα οριζόμενα στις σχε¬ 
τικές αποφάσεις του Υπουργείου Οικονομίας και Οικο¬ 
νομικών, ποσοστά διάθεσης. 

Τα Τεχνολογικά Εκπαιδευτικά Ιδρύματα στα οποία 
κοινοποιείται η απόφαση αυτή, παρακαλούνται για την 
άμεση τροποποίηση του Προϋπολογισμού τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 22 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 91667/1Β/230 (3) 

Ανακαθορισμός της ετήσιας επιχορήγησης των Τ.Ε.Ι. 
και της ΑΣΠΑΙΤΕ για τη σίτιση των σπουδαστών για 
το οικον. έτος 2007. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 2362/1995 για το Δημόσιο Λογιστικό 

2. Τον Κρατικό Προϋπολογισμό του οικονομικού έτους 
2007 

3. Το ν. 1404/1983 (ΦΕΚ 173/Α/24.11.1983) για τη «Δομή 
και τη Λειτουργία των Τεχνολογικών Εκπαιδευτικών 
Ιδρυμάτων». 

4. Την παράγραφο 6 του άρθρου 14 του ν. 2817/2000 
που αναφέρεται στον τρόπο καθορισμού των κριτιρίων 
σίτισης των σπουδαστών. 

5. Την υπ’ αριθμ. 7686/1Β/16/22.1.2007 (ΦΕΚ 68/26.1.2007 
τ. Β'), απόφαση καθορισμού της ετήσιας επιχορήγησης 
των Τ.Ε.Ι. και της ΑΣΠΑΙΤΕ για τη σίτιση των σπουδα¬ 
στών τους. 

6. Την ανάγκη της πρόσθετης επιχορήγησης των Τ.Ε.Ι. 
και της ΑΣΠΑΙΤΕ για τη σίτιση των σπουδαστών κατά 
το οικονομικό έτος 2007, αποφασίζουμε: 

Ανακαθορίζουμε το ύψος της ετήσιας κρατικής επι¬ 
χορήγησης των Τ.Ε.Ι. και της Α.Σ.ΠΑΙ.Τ.Ε. για τη σίτιση 
των σπουδαστών τους κατά το οικονομικό έτος 2007 
(ΚΑΕ 2425 του Φ. 19-240) ως εξής: 


ΪΜ 

ΙΔΡΥΜΑ - Τ.Ε.Ι. 


€ 


€ 

Ευ 

ΑΘΗΝΑΣ 

» 

2.000.000.00 

Π 

2.300.000 

Η 

ΘΕΣΣΑΛΟΝΙΚΗΣ 

» 

2.000.000.00 

» 

2.300.000 

3 

ΠΕΙΡΑΙΑ 

» 

800.000.00 

» 

1.100.000 

4 

ΛΑΡΙΣΑΣ 

» 

1.700.000.00 

» 

2.000.000 

Η 

ΠΑΤΡΑΣ 

» 

1.750.000.00 

» 

2.050.000 

6 

ΚΡΗΤΗΣ 

» 

1.750.000.00 

» 

2.050.000 

7 

ΧΑΛΚΙΔΑΣ 

» 

700.000.00 

» 

1.200.000 

8 

ΜΕΣΟΛΟΓΓΙΟΥ 

» 

700.000.00 

» 

950.000 

9 

ΔΥΤ. ΜΑΚΕΔΟΝΙΑΣ 

» 

1.700.000.00 

» 

1.950.000 

10 

ΚΑΒΑΛΑΣ 

» 

950.000.00 

» 

1.450.000 

11 

ΣΕΡΡΩΝ 

» 

850.000.00 

» 

1.100.000 

ΚΙ 

ΚΑΛΑΜΑΤΑΣ 

» 

750.000.00 

» 

1.000.000 

119 

ΛΑΜΙΑΣ 

» 

1.250.000.00 

» 

1.800.000 

ίΐ4ΐ 

ΗΠΕΙΡΟΥ 

» 

1.800.000.00 

» 

2.050.000 

Ε1 

ΙΟΝΙΩΝ ΝΗΣΩΝ 

» 

500.000.00 

» 

750.000 

Ο 

ΑΣΠΑΙΤΕ 

» 

425.000.00 

» 

675.000 


ΣΥΝΟΛΟ: 

» 

19.625.000.00 

» 

24.725.000 


Η καταβολή της επιχορήγησης θα γίνει τμηματικά 
εντός των ορίων διάθεσης της πίστωσης, όπως αυτά 
προσδιορίζονται κάθε φορά με τα οριζόμενα στις σχε¬ 


τικές αποφάσεις του Υπουργείου Οικονομίας και Οικο¬ 
νομικών ποσοστά διάθεσης. 

Τα Τεχνολογικά Εκπαιδευτικά Ιδρύματα και η ΑΣΠΑΙΤΕ 
που περιλαμβάνονται στην απόφαση αυτή παρακαλού- 
νται για την άμεση τροποποίηση του προϋπολογισμού 
τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 84658/Β7 (4) 

Τροποποίηση της υπ’ αριθμ. Β7/94 (ΦΕΚ 737/τ.Β'/17.7.1998) 
υπουργικής απόφασης έγκρισης του ΔΠΜΣ με τίτλο 
«Γεωπληροφορική» του Εθνικού Μετσοβίου Πολυτε¬ 
χνείου, όπως έχει τροποποιηθεί με νεότερες απο¬ 
φάσεις. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ.Α') «Εθνικό Συμβούλιο Παιδείας, και άλλες διατάξεις» 
και του άρθρου 5 παρ. 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2 Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α') 

3. Την υπ’ αριθμ. 37876/ΣΤ5 (ΦΕΚ 608 τ.Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευτικών «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/94 (ΦΕΚ 737/τ.Β'/17.7.1998) υπουρ¬ 
γική απόφαση έγκρισης του ΔΠΜΣ με τίτλο «Γεωπλη¬ 
ροφορική» του Εθνικού Μετσόβιου Πολυτεχνείου, όπως 
έχει τροποποιηθεί με τις υπ’ αριθμ. 120461/Β7 (ΦΕΚ 1578/ 
τ.Β'/18.12.2002) και 126967/Β7 (ΦΕΚ 1718/τ.Β'/19.11.2004) 
υπουργικές αποφάσεις. 

5. Την υπ’ αριθμ. 5935/2.6.2003 Προκήρυξη του ΕΠΕΑΕΚ 
II για την υποβολή προτάσεων με τίτλο «Αναμόρφωση- 
Νέα Προγράμματα Μεταπτυχιακών Σπουδών». 

6. Την υπ’ αριθμ. 2878/14.2.2006 απόφαση του Ειδικού 
Γραμματέα ΕΠΕΑΕΚ για χρονική επέκταση των έργων στο 
πλαίσιο της υπ’ αριθμ. 5935/2.6.2003 πρόσκλησης. 

7. Το υπ’ αριθμ. 10497/23.5.2006 έγγραφο της Ειδικής 
Υπηρεσίας έγκρισης αιτήματος επέκτασης Φυσικού 
Αντικειμένου και αναμόρφωσης Π/Υ του έργου με τίτ¬ 
λο «Αναμόρφωση - Νέα Προγράμματα Μεταπτυχιακών 
Σπουδών του Εθνικού Μετσοβίου Πολυτεχνείου» και 
κωδικό ΜΙδ 91589 το οποίο εντάσσεται στην κατηγορία 
πράξης 2.2.3.α «Προγράμματα Μεταπτυχιακών Σπουδών» 
του ΕΠΕΑΕΚ II. 

8. Το γεγονός ότι η δαπάνη θα βαρύνει τις πιστώσεις 
του έργου με κωδικό 2004ΣΕ44530142 της ΣΑΕ 4453. 

9. Το απόσπασμα πρακτικού της Ε.Δ.Ε. του ΔΠΜΣ με 

τίτλο «Γεωπληροφορική» του Εθνικού Μετσοβίου Πολυ¬ 
τεχνείου (22.5.2006). 

10. Το απόσπασμα πρακτικού της Συγκλήτου της 
5 ης /2007 συνεδρίασης του Εθνικού Μετσόβιου Πολυτε¬ 
χνείου (15.6.2007). 

11. Το γεγονός ότι η λειτουργία του ΔΠΜΣ με τίτλο «Γε¬ 
ωπληροφορική» λήγει το ακαδημαϊκό έτος 2007-2008. 

12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την υπ’ αριθμ. Β7/94 (ΦΕΚ 737/τ.Β7 
17.7.1998) υπουργική απόφαση έγκρισης του ΔΠΜΣ με 
τίτλο «Γεωπληροφορική» του Εθνικού Μετσόβιου Πολυ¬ 
τεχνείου, όπως έχει τροποποιηθεί με νεότερες αποφά¬ 
σεις, ως ακολούθως: 

Το άρθρο 11 «Κόστος Λειτουργίας» τροποποιείται ως 
εξής: 

α) Η παράγραφος 1 αντικαθίσταται ως εξής: «Η κάλυψη 
του κόστους λειτουργίας του ΔΠΜΣ από το ΕΠΕΑΕΚ II 
παρατείνεται έως τις 31.8.2008 και το συνολικό κόστος 
διαμορφώνεται σε 190.900,00 € και αναλύεται ως εξής: 


Κατηνοοία Δαπάνης 

Ποοϋπολονισυός € 

Ανθοώπινο Δυναυικό 

119.500.00 

Υποτοοωίες 

21.000.00 

Δαπάνες Μετακινήσεων 

15.000.00 

Δαπάνες υλικοτεχνικής 
υποδουής 

18.500,00 

Αναλώσιμα και άλλες άμε¬ 
σες ανάνκες του ΔΠΜΣ 

7.810,00 

Άλλες Δαπάνες 

9.090.00 

ΣΥΝΟΛΟ 

190.900.00 


β) Στην παράγραφο 2, η φράση «Από 1.9.2006» αντικα¬ 
θίσταται από τη φράση «Από 1.9.2008». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Αυγούστου 2007 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 


Αριθμ. 91570/ΙΒ/229 (5) 

Ανακαθορισμός της ετήσιας επιχορήγησης του Κέ¬ 
ντρου Τεχνολογικής Έρευνας Πειραιά. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 2362/1995 για το Δημόσιο Λογιστικό. 

2. Τον Κρατικό Προϋπολογισμό του οικονομικού έτους 
2007. 

3. Το π.δ. 143/11.6.2001 (ΦΕΚ 123/20.6.2001/τ.Α') με το 
οποίο ιδρύθηκε το Κέντρο ΤεχνολογικήςΈρευνας (Κ.Τ.Ε.) 
Πειραιά και στο οποίο προβλέπεται η χρηματοδότηση 
του από το ΥΠΕΠΘ. 

4. Την υπ’ αριθμ. 8501/ΙΒ/20/23.1.2007 (ΦΕΚ 140/5.2.2007 
τ.Β') απόφαση καθορισμού της ετήσιας επιχορήγησης 
του Κέντρου Τεχνολογικής Έρευνας Πειραιά για το 
2007. 

5. Την υπ’ αριθμ. 35235/ΣΤ/2004 απόφαση μεταβίβασης 
δικαιώματος υπογραφής «Με εντολή Υπουργού» στο Γ ε¬ 
νικό Γραμματέα, στους Ειδικούς Γραμματείς, και στους 
Προϊσταμένους των Γ ενικών Διευθύνσεων, Διευθύνσεων 
και Τμημάτων της Κ.Υ. του ΥΠΕΠΘ. 

6. Την ανάγκη πρόσθετης επιχορήγησης του Κ.Τ.Ε. 
Πειραιά, αποφασίζουμε: 

Ανακαθορίζουμε την ετήσια επιχορήγηση του Κέντρου 
ΤεχνολογικήςΈρευνας Πειραιά από το ποσό των πέντε 
χιλιάδων ευρώ 5.000,00 € στο ποσό των είκοσι τεσσά¬ 
ρων χιλιάδων ευρώ 24.000,00 € σε βάρος της πίστωσης 
του ΚΑΕ 2519 του Φ.19-240 οικονομικού έτους 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2007 

Με εντολή Υπουργού 
Ο Γ ενικός Γ ραμματέας 
ΑΝΔΡΕΑΣ ΚΑΡΑΜΑΝΟΣ 

